CELEX: 31990D0256
Language: hu
Date: 1990-05-10 00:00:00
Title: A Bizottság határozata (1990. május 10.) a fajtatiszta tenyészjuhok és tenyészkecskék teljesítményének folyamatos ellenőrzésére és genetikai értékének becslésére alkalmazott módszerek megállapításáról

Fontos jogi nyilatkozat

|

31990D0256

Hivatalos Lap L 145 , 08/06/1990 o. 0035 - 0037 finn különkiadás fejezet 3 kötet 32 o. 0220  svéd különkiadás fejezet 3 kötet 32 o. 0220 

		A Bizottság határozata(1990. május 10.)a fajtatiszta tenyészjuhok és tenyészkecskék teljesítményének folyamatos ellenőrzésére és genetikai értékének becslésére alkalmazott módszerek megállapításáról(90/256/EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a fajtatiszta tenyészjuhokról és tenyészkecskékről szóló, 1989. május 30-i 89/361/EGK tanácsi irányelvre [1] és különösen annak 4. cikke második francia bekezdésére,mivel a fajtatiszta tenyészjuhok és tenyészkecskék teljesítményének ellenőrzésére és genetikai értékének becslésére a tagállamokban már alkalmazott módszerek nagyjában hasonlóak;mivel ebből következően szükséges összehangolni e módszerek részletes szabályait azért, hogy az eredmények összehasonlíthatóak legyenek;mivel az e határozatban előírt intézkedések összhangban vannak az Állattenyésztés-technikai Állandó Bizottság véleményével,ELFOGADTA EZT A HATÁROZATOT:1. cikkA fajtatiszta tenyészjuhok és tenyészkecskék teljesítményének ellenőrzésére és genetikai értékének becslésére szolgáló módszereket e határozat melléklete állapítja meg.2. cikkEnnek a határozatnak a tagállamok a címzettjei.Kelt Brüsszelben, 1990. május 10-én.a Bizottság részérőlRay Mac Sharrya Bizottság tagja[1] HL L 153., 1989.6.6., 30. o.--------------------------------------------------MELLÉKLETA fajtatiszta tenyészjuhok és tenyészkecskék genetikai értékét az alábbi módszerek egyikével vagy azok kombinációjával lehet kiszámítani. Az illetékes hatóságok számára hozzáférhetővé kell tenni minden olyan adatot, amely a vizsgálatok eredményéből származik. A végeredményeket hozzáférhetővé kell tenni.I. Teljesítményvizsgálat1. Teljesítményvizsgálat állomásona) Meg kell adni a vizsgáló állomásért felelős szerv vagy hatóság nevét és az eredmények kiszámításáért és nyilvánosságra hozataláért felelős illetékes hatóság nevét.b) Ismertetni kell a vizsgálat menetét.c) Világosan meg kell adni a következő részleteket:- az állomásra való befogadás feltételeit és különösen a fiatal tenyészállatok legmagasabb életkorát vagy súlyát a vizsgálat megkezdésekor, valamint az állatok számát,- a vizsgálati időszak hosszát az állomáson vagy az állat végsúlyát,- az étrend típusát és takarmányozási rendszert.d) Ismertetni kell a rögzített tulajdonságokat (például az élősúlyt, a takarmányértékesítést, a testösszetétel becsült adatait, a tejtermelést, a tej összetételét, a gyapjútermelés minőségét és minden egyéb lényeges adatot).e) A genetikai érték becslésére használt módszernek az elismert tenyésztéstechnikai elvek szerint tudományosan elfogadhatónak kell lennie. A vizsgált tenyészállatok genetikai értékét tenyésztési értékként vagy minden egyes tulajdonságra egyidejűleg végrehajtott összehasonlítás eredményeként adják meg.2. Teljesítményvizsgálat gazdaságbanA teljesítményvizsgálat elvégezhető egy gazdaságban is, feltéve hogy a vizsgálat végén a genetikai értéket ki lehet számítani az elfogadott tenyésztéstechnikai elvek alapján.II. Tejtermelési nyilvántartása és a tenyészérték becslése a nőivarú állatok tejtermelési jellemzőinek meghatározásához1. Meg kell adni a vizsgálatért felelős szerv vagy hatóság nevét és az eredmények kiszámításáért és nyilvánosságra hozataláért felelős illetékes hatóság nevét.2. Ismertetni kell a vizsgálat menetét.3. Ismertetni kell a Tejelő Állatok Tejtermelő Képességét Nyilvántartó Nemzetközi Bizottság által megállapított szabványokkal összhangban rögzített tulajdonságokat (például a tejtermelést, a tej összetételét és minden egyéb lényeges adatot).4. A nőivarú állatok tenyészértékének meghatározásakor használt fejési nyilvántartásoknak:- olyan időszakra kell vonatkozniuk, amely megfelel a Tejelő Állatok Tejtermelő Képességét Nyilvántartó Nemzetközi Bizottság által megállapított szabványoknak,- igazodniuk kell minden fontos környezeti behatáshoz.5. A genetikai érték becslésére használt módszernek az elismert tenyésztéstechnikai elvek szerint tudományosan elfogadhatónak kell lennie. A vizsgált tenyészállatok genetikai értékét tenyésztési értékként vagy minden egyes tulajdonságra egyidejűleg végrehajtott összehasonlítás eredményeként adják meg.III. Ivadékvizsgálat és/vagy az oldalági rokonokra vonatkozó vizsgálat1. Meg kell adni a vizsgálatért felelős szerv vagy hatóság nevét és az eredmények kiszámításáért és nyilvánosságra hozataláért felelős illetékes hatóság nevét.2. A tenyészállat genetikai értékét megfelelő számú ivadék, valamint adott esetben oldalági rokon tulajdonságainak értékelése alapján kell kiszámítani az alábbiak tekintetében:a) hústermelés vagy tenyésztulajdonságok:- meg kell adni a vizsgálati módszer részletes leírását vagy arra hivatkozni kell,- az ivadékokat és/vagy az oldalági rokonokat nem szabad elkülönítve kezelni,- az ivadékvizsgálatnak és/vagy oldalági rokonok vizsgálatának három fajtáját kell elismerni:i. központi vizsgálat az ivadékvizsgáló és/vagy oldalági rokonokat vizsgáló állomáson;ii. az ivadékok és/vagy oldalági rokonok tervszerű vizsgálata egy gazdaságban. Az ivadékokat és az oldalági rokonokat úgy kell elosztani az állományok között, hogy a tenyészállatok között érdemi összehasonlítást lehessen végezni;iii. azonosított ivadékok és/vagy oldalági rokonok vágott testéről összegyűjtött adatok;b) tejhasznúak tulajdonságai:- ismertetni kell a vizsgálat menetét,- a nőivarú állatokat nem szabad elkülönítetten kezelni,- a genetikai érték kiszámításánál számításba kell venni a tejtermelést és a tej összetételét.3. Az ivadékokat és az oldalági rokonokat elfogulatlanul kell kiválasztani. Minden lényeges adatot fel kell használni a tenyészállatok genetikai értékének becslésekor. A tenyészérték meghatározásakor megfelelő eljárások segítségével ki kell szűrni a genetikai jellemzőkön kívüli behatásokat.4. Ismertetni kell a rögzített tulajdonságokat (például élősúly-gyarapodást, a takarmányhasznosítást, a vágott testek minőségét, a tejtermelést, a tej összetételét, a gyapjútermelés minőségét, a szaporodási tulajdonságokat, a termékenységet, a szaporaságot, az ivadékok és/vagy az oldalági rokonok életképességét és minden egyéb lényeges adatot).5. A genetikai érték becslésére használt módszernek az elismert tenyésztéstechnikai elvek szerint tudományosan elfogadhatónak kell lennie.--------------------------------------------------